b'\n_START_ARTICLE_\nMetabolizmas\n_START_SECTION_\nAminor\xc5\xabg\xc5\xa1tys ir baltymai\n_START_PARAGRAPH_\nBaltymai yra sudaryti i\xc5\xa1 aminor\xc5\xabg\xc5\xa1\xc4\x8di\xc5\xb3, sujungt\xc5\xb3 peptidiniais ry\xc5\xa1iais. Daug baltym\xc5\xb3 yra fermentai, kurie katalizuoja metabolizmo chemines reakcijas. Kiti baltymai turi strukt\xc5\xabrin\xc4\x99 arba mechanin\xc4\x99 funkcij\xc4\x85, tokie baltymai formuoja citoskelet\xc4\x85, sistem\xc4\x85, kuri palaiko l\xc4\x85stel\xc4\x97s form\xc4\x85.\n_START_SECTION_\nLipidai\n_START_PARAGRAPH_\nLipidai yra \xc4\xafvairiausia grup\xc4\x97. Jie strukt\xc5\xabri\xc5\xa1kai panaudojami l\xc4\x85stel\xc4\x97s membranoje arba kaip energijos \xc5\xa1altinis. Lipidai da\xc5\xbeniausiai apib\xc5\xabdinami kaip hidrofobin\xc4\x97s arba amfipatin\xc4\x97s molekul\xc4\x97s, kurios tirpsta organiniuose tirpikliuose, pvz.: benzenas arba chloroformas. Riebalai arba triacilgliceroliai yra didel\xc4\x97 grup\xc4\x97 jungini\xc5\xb3, kurie turi 3 riebal\xc5\xb3 r\xc5\xabg\xc5\xa1tis ir glicerol\xc4\xaf. Steroidai yra kita grup\xc4\x97 lipid\xc5\xb3, kurie gaminami l\xc4\x85stel\xc4\x97se, pvz., cholesterolis.\n_START_SECTION_\nAngliavandeniai\n_START_PARAGRAPH_\nAngliavandenis yra aldehidas arba ketonas su daug hidroksilo grupi\xc5\xb3. Angliavandeniai yra gausiai paplitusios biologin\xc4\x97s molekul\xc4\x97s ir atlieka tokia funkcijas: energijos kaupimas ir perna\xc5\xa1a, karkaso sudarymas gyv\xc5\xabnuose ar augaluose.'